
        REPUBLIKA HRVATSKA
     TRGOVAČKI SUD U SPLITU
             Split, Sukoišanska 6
Posl. br. 18 Stpn-13/2017


U   I M E    R E P U B L I K E    H R V A T S K E

R J E Š E N J E


Trgovački sud u Splitu, po sucu tog suda Katarini Franković, kao sucu pojedincu, povodom povodom prijedloga za sklapanje predstečajne nagodbe dužnika: IMPULS-SPORT, d.o.o., Imotski, Ulica Fra.Rajmonda Rudeža 1, MBS: 060131586, OIB: 21407934409, zastupano po direktoru MARKO GRUBIŠIĆ, OIB: 63705216932, nakon ročišta radi sklapanja predstečajne nagodbe održanog dana 28. rujna 2018. godine uz sudjelovanje dužnika, te vjerovnika HRVATSKE ŠUME d.o.o. zastupan po zamjeniku punomoćnika Slavenu Šego, odvjetniku u Splitu, PODRAVSKA BANKA d.d. zastupana po Hrvoje Šuško, zaposlenik Podravske banke d.d., VANJA GRUBIŠIĆ, osobno, KRISTINA BOŠNJAK, osobno, VENETO BANKA d.d., odnosno Veneto banca S.p.A. in l.c.a., zastupan po Zoranu Galiću, odvjetniku u Zagrebu, ERSTE & STEIERMARKISCHE BANK d.d. zastupano po punomoćniku Nikoli Bašić, zaposleniku vjerovnika, KREDITNA BANKA ZAGREB d.d. zastupana po punomoćniku Anđelki Smodlaka, zaposlenoj kod vjerovnika, IMEX BANKA d.d., zastupana po punomoćniku Ivani Čulina, zaposlenoj kod vjerovnika, KAPPA HRVATSKA d.o.o. zastupana po zastupniku po zakonu Marku Grubišiću,


r i j e š i o    j e

Odobrava se predstečajna nagodba dužnika povodom prijedloga za sklapanje predstečajne nagodbe dužnika: IMPULS-SPORT, d.o.o., Imotski, Ulica Fra.Rajmonda Rudeža 1, MBS: 060131586, OIB: 21407934409, potpisana na ročištu radi sklapanja predstečajne nagodbe održanom pred ovim sudom 28. rujna 2018. godine.


Obrazloženje

	Predlagatelj IMPULS-SPORT, d.o.o., Imotski, Ulica Fra.Rajmonda Rudeža 1, MBS: 060131586, OIB: 21407934409 dostavilo je ovom sudu 28. lipnja 2017. godine prijedlog za sklapanje predstečajne nagodbe, kasnije dopunjen i ispravljen po pozivu suda.

	Ovršnim rješenjem FINA Regionalni centar Zagreb, Klasa: UP-I/110/07/15-01/8281, Ur.br.: 04-06-17-8281-145 od 26. svibnja 2017. godine (list spisa 370-372) utvrđeno je da su za plan financijskog restrukturiranja glasovali vjerovnici čije tražbine prelaze dvije trećine vrijednosti svih utvrđenih tražbina, te je utvrđeno da je postupak proveden u skladu s odredbama Zakona o financijskom poslovanju i predstečajnoj nagodbi.

	Na ročište za sklapanje predstečajne nagodbe pristupili su dužnik i vjerovnici čije tražbine prema rješenju (list spisa 260-261) sa tablicom (l.s. 261- 264) čine potrebnu većinu iz čl. 63. Zakona o financijskom poslovanju i predstečajnoj nagodbi (NN 108/12, 81/13, 112/13, dalje u tekstu ZFPPSN), koji se obzirom na vrijeme kada je predmetni postupak pokrenut (28.08.2015. – otvoren postupak predstečajne nagodbe) primjenjuje, te je na ročištu dao svoj pristanak na sklapanje predstečajne nagodbe. Sukladno čl. 66. st. 9. ZFPPN sud će odobriti sklapanje predstečajne nagodbe ako na ročištu za sklapanje predstečajne nagodbe svoj pristanak daju dužnik i vjerovnici čije tražbine čine potrebnu većinu iz čl. 63. ZFPPN i ako je sadržaj predložene nagodbe u skladu s općim pravilima o sudskoj nagodbi i u bitnim sastojcima odgovarajući prihvaćenom planu financijskog i operativnog restrukturiranja dužnika, a predstečajna nagodba je sklopljena kada je potpišu dužnik i vjerovnici čije tražbine čine potrebnu većinu iz čl. 63. ZFPPN. 

Budući su na ročištu za sklapanje predstečajne nagodbe predloženu predstečajnu nagodbu pred sudom potpisali dužnik i vjerovnici čija tražbina čini potrebnu većinu iz članka 63. ZFPPSN, a sud nije našao da predložena predstečajna nagodba u bitnome odstupa od prihvaćenog plana financijskog i operativnog restrukturiranja dužnika, ispunjene su pretpostavke da se  odobri sklapanje predstečajne nagodbe u sadržaju kako je to predloženo u ovom postupku, a na koji sadržaj nije bilo primjedbi ili prigovora na ročištu ili tijekom postupka pred sudom.

	Zbog navedenog, na temelju spomenutih propisa, odlučeno je kao u izreci.
	 
U Splitu, 04. listopada 2018. godine

									Sudac: 

									Katarina Franković




POUKA O PRAVNOM LIJEKU:
Protiv ovog rješenja je dopuštena žalba. Žalba se izjavljuje Visokom trgovačkom sudu Republike Hrvatske u Zagrebu, putem ovog suda, u 3 istovjetna primjerka, u roku 8 dana od dana dostave rješenja, pozivom na gornji poslovni broj spisa.

DN-a:
- predlagatelju (dužniku),
- oglasna ploča,
- FINA RC Zagreb, prije pravomoćnosti, uz primjerak potpisane predstečajne nagodbe, te nakon pravomoćnosti,
- sudski registar, nakon pravomoćnosti.

